**DĖL LĖŠŲ SKYRIMO**

2017 m. rugsėjo 11 d. Nr. DĮV-1221 (5.1.E)

Šilalė

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2, 5 punktais, Šilalės rajono savivaldybės lėšų skyrimo neplanuotoms švietimo, kultūros ir kitoms priemonėms įgyvendinti tvarkos aprašo, patvirtinto Šilalės rajono savivaldybės tarybos 2013 m. kovo 21 d. sprendimu Nr. T1-48 „Dėl Šilalės rajono savivaldybės lėšų skyrimo neplanuotoms švietimo, kultūros ir kitoms priemonėms įgyvendinti tvarkos aprašo patvirtinimo“, 5.1 ir 5.3, papunkčiais, atsižvelgdamas į Anoniminių alkoholikų grupės „Vilties galia“ Vytauto Ruzgio 2017 m. rugsėjo 6 d. prašymą „Dėl paramos“, Laukuvos sportinių žaidimų klubo „Medvėgalis“ pirmininko Roberto Mikučio 2017 m. rugsėjo 7 d. prašymą „Dėl paramos skyrimo“, Šilalės Šv. Pranciškaus Asyžiečio parapijos klebono kan. dr. Algio Genučio 2017 m. rugsėjo 4 d. prašymą, Laukuvos Šv. Kryžiaus Atradimo parapijos klebono kun. Virgilijaus Pociaus 2017 m. rugpjūčio 22 d. prašymą, Jucaičių kaimo bendruomenės pirmininkės Reimundos Kibelienės 2017 m. rugsėjo 7 d. prašymą Nr. SD-7 „Dėl finansinės paramos skyrimo“, LPS „Bočiai“ Šilalės rajono bendrijos 2017 m. rugsėjo 8 d. prašymą „Dėl transporto skyrimo arba lėšų transporto apmokėjimui“ ir Šilalės rajono tinklinio komandos „Pajūris“ vadovo Alfonso Pociaus 2017 m. rugsėjo 8 d. prašymą :

1. S k i r i u lėšas iš Šilalės rajono savivaldybės administracijai patvirtintos Savivaldybės funkcijų įgyvendinimo ir valdymo tobulinimo programos (Nr.1) Neplanuotų švietimo, kultūros ir kitų priemonių įgyvendinimo priemonei (Nr. 01.01.04.04.), iš viso – 5 100,0 Eur:

1.1. Anoniminių alkoholikų grupei „Vilties galia“ – 300,0 Eur (padengti prevencinių priemonių įsigijimo išlaidų dalį);

1.2. Laukuvos sportinių žaidimų klubui „Medvėgalis“ – 300,0 Eur (padengti sportinių varžybų išlaidų dalį);

1.3. Šilalės Šv. Pranciškaus Asyžiečio parapijai – 2 000,0 Eur (padengti naujos šventoriaus tvoros aptvėrimo išlaidų dalį);

1.4. Laukuvos Šv. Kryžiaus Atradimo parapijai – 1 500,0 Eur (padengti tvoros tvarkybos darbų užbaigimui išlaidų dalį);

1.5. Jucaičių kaimo bendruomenei – 500,0 Eur (padengti bendruomenės 10-ties metų veiklos jubiliejaus renginio išlaidų dalį);

1.6. LPS „Bočiai“ Šilalės rajono bendrijai – 250,0 Eur (padengti Šilalės rajono „Bočių“ bendrijos transporto išlaidų dalį);

1.7. Šilalės rajono tinklinio komandai „Pajūris“ – 250,0 Eur (padengti dalyvavimo Klaipėdos miesto atvirųjų 2017 – 2018 m. tinklinio pirmenybėse starto mokestį).

2. P a v e d u Šilalės rajono savivaldybės administracijos Buhalterinės apskaitos skyriui parengti lėšų naudojimo sutartis su Programos vykdytojais dėl įvardytų lėšų panaudojimo.

3. P a v e d u paskelbti šį įsakymą Šilalės rajono savivaldybės interneto svetainėje [www.silale.lt](http://www.silale.lt).

Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Direktorius Raimundas Vaitiekus